Servei d'assessorament i reconeixement
Té per objectiu definir i orientar un itinerari formatiu i professional de la persona interessada per aconseguir-ne millorar la qualificació.
Compta amb l'atenció personalitzada d'experts de la família professional escollida.
Durant el procés d'assessorament, que es desenvolupa al llarg de 2 o 3 sessions presencials al centre, l'usuari aporta tota la documentació de què disposa perquè li sigui valorat l'expedient formatiu i laboral.
Com a resultat del procés l'usuari obté un informe d'assessorament que conté el seu itinerari amb les recomanacions per dur-lo a terme.
Aquest informe és un requisit previ per sol·licitar el servei de reconeixement acadèmic dels aprenentatges que s'hagin assolit mitjançant l'experiència laboral o en activitats socials.
Persones amb experiència laboral i formació prèvia que estiguin interessades a millorar la seva qualificació i que vulguin rebre assessorament personalitzat per aconseguir-ho.
Aquest servei es porta a terme als centres educatius.
Inscripció al servei d'assessorament
Presencialment a la secretaria de l'escola.
El cost d'aquest servei és de 60€
Admissió de sol·licituds pel servei d'assessorament
Criteris d'admissió: L'ordre d'admissió es realitzarà d'acord amb la major edat de la persona sol·licitant.
CFGS Gestió forestal i del medi natural: 5 places
S'adreça a les persones que vulguin tenir un reconeixement acadèmic dels aprenentatges adquirits amb l'experiència laboral o en activitats socials relacionats amb un determinat cicle formatiu.
Una junta de reconeixement avalua l'usuari.
Aquesta està integrada per dos professors del cicle formatiu i es constitueix en el centre educatiu.
La junta analitza l'informe d'assessorament, obtingut en el servei d'assessorament, i els altres documents que aporta la persona de les unitats formatives o crèdits que vol que li siguin reconeguts.
També convoca la persona per fer-li una entrevista personal de contrastació i valorar, de forma col·legiada, els aprenentatges assolits mitjançant l'experiència laboral o en activitats socials.
Si la junta reconeix acadèmicament determinades unitats formatives o crèdits, el centre emet un certificat parcial amb valor acadèmic.
Posteriorment, si es vol obtenir el títol del cicle corresponent i convalidar les unitats formatives o crèdits (reconeguts) cal matricular-se, totalment o parcial, en el cicle formatiu corresponent, acreditant els requisits acadèmics d'accés que s'estableixen per als cicles formatius de grau mitjà o superior, segons correspongui.
La convalidació de les unitats formatives o crèdits certificats en els centres del Departament d'Ensenyament és gratuïta.
Si es completa un crèdit, una unitat formativa o un mòdul d'un cicle formatiu través del reconeixement acadèmic, es farà constar com a nota de "5" en l'expedient acadèmic.
S'adreça a persones que vulguin tenir un reconeixement acadèmic dels aprenentatges adquirits amb l'experiència laboral o en activitats socials en relació amb els títols oficials de formació professional.
Per sol·licitar el servei cal complir els requisits següents:
El fet de participar en el servei d'assessorament no comporta reserva de places pel servei de reconeixement.
Els centres educatius que presten el servei de reconeixement acadèmic dels aprenentatges també ofereixen el servei d'assessorament.
El preu del servei de reconeixement és de 18€ per Unitat Formativa LOE
Pagament del servei: al propi centre.